kardosdrur/scandi-wiki huggingface dataset:
Herman Rudolf Müller

Herman Rudolf Müller (9. november 1856 i Holbæk – 23. januar 1935 i København) var Danmarks formentlig sidste xylograf.

Müllers forældre var kurvemagermester, senere oldermand Herman Rudolf Müller og Petra Nicoline Koch. Han lærte xylografi hos J.F. Rosenstand og Frederik Hendriksen, blev dimitteret fra Det tekniske Selskabs Skole og optaget på Kunstakademiet januar 1874, hvor han var elev indtil foråret 1875. 1881-85 rejste Müller med stipendium først til Leipzig og var derefter 3 år i Paris, hvor han bl.a. arbejdede hos Stéphane Pannemaker. 1891 gennemførte han en kortere studierejse til Berlin. Ved Rosenstands død 1887 overtog og videreførte han J.F. Rosenstands værksted sammen med xylograf Herman L. Basse.

Han udstillede værker på den nordiske udstilling 1888, hvor han vandt bronzemedalje, og på udstillingen i  Stockholm 1897.

Af Müllers talrige træsnit, der sjældent er signeret med andet end "J.F. Rosenstand", kan bl.a. nævnes en række portrætter af H.W. Bissen, J.C. Jacobsen, Louis Pasteur, Magdalene Thoresen, A.D. Jørgensen og historiske personer som Frederik VI, Hans Nansen og Struensee. Han udførte efter Frants Henningsens tegninger illlustrationerne til Poul Martin Møller: En dansk Students Eventyr (1896) og efter Hans Tegner til verdensudgaven af H.C. Andersen (1900); desuden et antal exlibris efter tegning af Joakim Skovgaard og Hans Tegner. Fra hans tid i Paris kendes nogle store landskaber i træsnit efter franske kunstnere. Han er repræsenteret i Kobberstiksamlingen.

Müller og hans kompagnon var de sidste, der drev deres værksted alene med xylografien for øje, og med dets lukning sommeren 1931 uddøde xylografien som håndværk stort set i Danmark. 

Müller er begravet på Vestre Kirkegård.

Kilder 
 H.S.H., "Herman Rudolf Müller", i: Merete Bodelsen og Povl Engelstoft (red.), Weilbachs Kunstnerleksikon København: Aschehoug 1947-52.

 
Personer fra Holbæk
Danskere i 1800-tallet
Danskere i 1900-tallet
Xylografer fra Danmark
Cathrine Marie von Vieregg

Cathrine Marie von Vieregg, gift von der Lühe (1717-1764) var en tysk adelsdame.

Vieregg var datter af Jørgen Frederik von Vieregg til Zierstorff og var 1. gang gift med kaptajn Christian Ludvig von Hein til Zierstorff. 2. gang ægtede hun 1747 Volrad August von der Lühe.

Hun var Dame de l'union parfaite.

Cathrine Marie
Danskere i 1700-tallet
Modtagere af l'union parfaite
Ida Nielsen

Ida Kristine Nielsen (født 1975) er en dansk bassist, som også arbejder under navnene BassIda og Ida Funkhouser.
Hun spiller i det belgiske world-band Zap Mama og blev i september 2010 engageret som bassist til Prince's turné med New Power Generation, som bl.a. var hovednavnet ved NPG Music & Art Festival 6. -7.august 2011 i København.
Hun fungerer desuden som testmusiker for den danske musikelektronikfabrikant TC Electronic 
og har i den egenskab medvirket i salgsmesser og i flere af firmaets salgsvideoer.

Ida Nielsen er fra Randersegnen og har en uddannelse fra Det Jyske Musikkonservatorium i Århus.
Hun har arbejdet i det århusianske musikmiljø i bl.a. bandet Indigo Sun,
har medvirket på album, bl.a. Jakob Elvstrøms Saxclub og har været på turné med Michael Learns To Rock.
Hun spiller ofte funk med bl.a. slapbas teknik.
Hendes CD fra 2007, Marmelade er udgivet under navnet BassIda.

Diskografi

Album 
 2008 – Marmelade
 2011 – Sometimes A Girl Needs Some Sugar Too
 2016 – Turnitup
 2019 – Time 2 Stop Worrying
 2020 – 02022020

Eksterne link 
 Ida Nielsen - official website
 Ida Nielsens MySpace profil

Henvisning 

Bassister fra Danmark
Andrej Rysjikov

Andrej Rysjikov (  ; født 10. marts 1988) i Sjebekino, Belgorod oblast, USSR) er en russisk fodboldmålmand. Han er lillebror til Sergej Rysjikov.

Eksterne henvisninger
Andrej Rysjikov på footballfact.ru 

Fodboldspillere fra Rusland
Fodboldspillere fra FC Tekstilsjtjik Ivanovo
Lijiang (Yunnan)

Lijiang (Forenklet kinesisk: 丽江市; traditionel kinesisk: 麗江市; pinyin: Lìjiāng; Wade-Giles: Lì-chiāng) er et bypræfektur i provinsen Yunnan i Folkerepublikken Kina. Byen er godt bevaret og er et vigtigt turistmål, og er et UNESCO verdensarvsområde  ligesom bjergområdet Tigerspringkløften, som er en del af verdensarvsområdet De tre parallelle floder  og ligger i området, 60 km nord for byen. Det er Naxi-folket som er den oprindelige befolkning i byen, kendt for sin matriarkalske kultur og levevis.

Præfekturet, der ligger i omkring 2.400 meters højde har et areal på 21.219 km2 , og en befolkning på omkring 1.244.769 mennesker (2010).

Administrative enheder 
Bypræfekturet Lijiang har jurisdiktion over et distrikt (区 qū), 2 amter (县 xiàn) og 2 autonome amter (自治县 zìzhìxiàn).

Etnisk befolkningssammensætning (2000) 
Ved folketællingen i 2000 havde Lijiang 1.126.646 indbyggere (folketæthedt: 53,1 indb./km²).

Eksterne henvisninger 

 Billedgalleri 
 Old Town of Lijiang 

Bypræfekturer i Yunnan
Verdensarven i Kina
Bai

Bai (kinesisk skrift: 白族; pinyin: Báizú) er et af de 55 offentlig anerkendte minoritetsfolk i Folkerepublikken Kina. Folket udgør omkring 1.858.063 mennesker, hvoraf 80 % lever i samfund i det autonome præfektur Dali i provinsen Yunnan, men også i  Guizhou og Hunan findes Baifolk. 

Deres religion er overvejende buddhisme men suppleret med lokale guder og  naturreligion.

Eksterne henvisninger 
The Bai ethnic minority (kinesisk regeringsside)

Folkeslag i Kina
Yunnan
Guizhou
Hunan
Tigerspringkløften

Tigerspringkløften (kinesisk skrift: 虎跳峡, Hǔtiào Xiá, ) er en 15 km lang kløft i Chang Jiangs øvre løb (Jinsha Jiang), omkring 60 km nord for byen Lijiang i provinsen Yunnan i Kina. Kløften er spektakulær og et vigtigt turistmål, og hele området hvor flodens bugtninger skaber tre parallelle floder der er beskyttet som  verdensarvsted af UNESCO.    Det er Naxi-folket som bor langs kløften. 

Stedet ligger mellem bjergtoppene Yulongxue Shan (Jade Dragon Snow Mountain) på 5.596 m, og Haba Xueshan på 5.396 m, og kløften består af en række stryg med vandfald under op til 2.000 meter høje bjergsider og klipper. Legenden siger at en tiger undslap jægere ved at hoppe over en 25 meter bred kløft.

Tigerspringkløften blev åbnet for turisme i 1993, og efter massive protester blev planer fra 2004 om at anlægge  et vandkraftværk i kløften angivelig skrinlagt i 2007. 
Det planlagte projekt ville have reduceret vandføringen stærkt og fordrive naxi-landsbyer til mindre gæstmilde områder lænegre oppe, i Tibet.
Derimod er vandkraftanlæg under opførelse ovenfor kløften.

Referencer

Eksterne henvisninger 

Verdensarven i Kina
Yunnan
My Beautiful Dark Twisted Fantasy

My Beautiful Dark Twisted Fantasy er det femte studieindspillede album fra kunstneren Kanye West. Albummet udkom 22. november 2010. Navnet på albummet blev som udgangspunkt annonceret med titlen G.O.O.D. Ass Job men i stedet blev det My Beautiful Dark Twisted Fantasy.

Numrene på dette album er produceret af ham selv, samt adskillige andre store producere, herunder Q-Tip, RZA, Pete Rock og DJ Premier.

Hele albummet er blevet lækket på internettet, forud for udgivelsen.

Numre 
Oplysningerne om numrene er således som de fremgår af albummet. Numrene "Monster", "So Appalled" og "Devil In A New Dress" er dog alle numre Kanye West tidligere på året udgav gratis over hans hjemmeside som en del af konceptet "G.O.O.D. Friday", hvor Kanye West udgav en ny sang hver fredag. Denne 'tjeneste' blev dog afbrudt før tid, eftersom adskillige ufærdige numre fra "My Beautiful Dark Twisted Fantasy" blev lækket på internettet. Sangene "Power" og "Runaway" er desuden de eneste to sange, der også er udgivet som singler.

 "Dark Fantasy"
 "Gorgeous"
 "Power"
 "All Of The Lights (Interlude)"
 "All Of The Lights"
 "Monster"
 "So Appalled"
 "Devil In A New Dress"
 "Runaway"
 "Hell Of A Life"
 "Blame Game"
 "Lost In The World"
 "Who Will Survive In America"

Eksterne henvisninger 
 

Album fra 2010
Kanye West-album
Fernandel

Fernandel eller Fernand Joseph Désiré Contandin (8. maj 1903 – 26. februar 1971) var en fransk skuespiller. 
Han medvirkede i en del farcer, men også i alvorligere film, bl.a. Julien Duviviers Et balkort (1937). 

Han var mest kendt og elsket for sin rolle som Don Camillo i filmatiseringer af romanserien om den katolske præst i en mindre, Norditaliensk by og hans kamp mod en kommunistisk borgmester. Den første film i serien er Don Camillos lille verden (1952).

Eksterne henvisninger 
 

 

Skuespillere fra Frankrig
TNA Women's Knockout Championship

TNA Women's Knockout Championship er en VM-titel for kvinder inden for wrestling i Total Nonstop Action Wrestling (TNA). Der bliver kæmpet om titlen blandt TNA's kvindelige wrestlere. Titlen har eksisteret siden d. 14. oktober 2007, hvor den fik sin debut på TNA's Bound for Glory under navnet TNA Women's World Championship. Titlen er desuden den ældste aktive VM-titel for kvinder, efter World Wrestling Entertainment i 2010 deaktiverede WWE Women's Championship. I 2008 fik titlen navnet TNA Women's Knockout Championship. 

Det var den eneste titel for kvinder i TNA, indtil man introducerede TNA Knockout Tag Team Championship i september 2009 ved TNA's No Surrender. Den første verdensmester for kvinder i TNA blev Gail Kim. I World Wrestling Entertainment har man fortsat også en VM-titel for kvinder i form af WWE Unified Divas Championship. 

Wrestling
M/V Lisco Gloria

M/V Lisco Gloria er af typen ROPAX, hvilket vil sige et kombineret fragt- og passagerfærge. Færgen sejler under litauisk flag, men ejes af AB DFDS Lisco, der er et søsterselskab til DFDS. Færgens rute er fra Kiel i Tyskland til Klaipeda i Litauen.

Lisco står for Lithuanian Shipping Company.<ref>dfdslisco.com: About us  Besøgt 25. juli 2011 </ref>

Lisco Gloria er omkring 200 meter langt og er bygget i Stettin i Polen 2001.

Skibet brød 9. oktober 2010 i brand på vej fra Kiel til Klaipeda, da der opstod en eksplosion på dækket. Alle passagerer og besætningsmedlemmer blev reddet ved et samarbejde mellem de tyske og danske redningstjenester samt private aktører. Alle 204 passagerer og 32 besætningsmedlemmer, i alt 236, blev reddet i god behold.

Det hollandske selskab SMIT International fik opgaven med at redde skibet og dets værdier. Skibet blev efterfølgende bugseret til Lindøværftet ved Munkebo, hvor det gennemgik brand- og forsikringstekniske undersøgelser. Senere blev det afgjort at skibet teknisk set var totalskadet og skulle skrottes, da prisen for en restaurering ville kunne løbe op i en størrelsesorden på 450 millioner kroner. Skibet ankom til Klaipeda den 22. februar 2011 for at blive skrottetmarinetraffic.com: billede af skibet ved ankomst til Klaipeda Besøgt 25. juli 2011 

Lisco Gloria har et søsterskib, Dana Sirena, der sejlede på ruten Esbjerg – Harwich.
 Ophugning 
Det er i februar 2011 besluttet at skrotte Lisco Gloria''.

Tidligere navne 
 Golfo Dei Coralli (Italiensk flag)
 Dana Gloria (Dansk flag)

Eksterne henvisninger og kilder 
 MarineTraffic.com – Lisco Gloria (engelsk) 
 Maritime Danmark – DFDS får ros for evakuering af Lisco Gloria

Noter

Commons 

Færger fra Litauen
Brande
DFDS
Færger i Østersøen
Skibe bygget i Polen
Lars Vermund

Lars Vermund (født 1956) er en dansk idrætsleder. Han er tidligere formand for Dansk Atletik Forbund fra oktober 2010, hvor han afløste Søren B. Henriksen til oktober 2012, hvor han afløstes af Karsten Munkvad. 

Idrætsledere fra Danmark
Sportsfolk fra Danmark
Gammel Skørping

Gammel Skørping er en landsby i Himmerland med ca. 100 indbyggere 2013 ca. 3 kilometer nord for stationsbyen Skørping. Landsbyen er beliggende i Rebild Kommune og tilhører Region Nordjylland. I landsbyen ligger Skørping Kirke, der er sognekirken i Skørping Sogn.

I 1682 havde Skørping 14 gårde og 11 huse uden jord. Det dyrkede areal udgjorde 488,9 tdr. land, skyldsat til 65,37 tdr. hartkorn. Dyrkningsformen var græsmarksbrug med tægter.

Gammel Skørping er fra 1200-tallet og hed oprindelig Skørping. I 1860 blev Skørping Stationsby grundlagt og i 1900 skiftede stationsbyen navn til Skørping, mens den oprindelige Skørping kom til at hedde Gammel Skørping.

Historie 
Omkring århundredeskiftet (1900) blev Gammel Skørping beskrevet således:
Skjørping med Kirke, Præstegd., 2 Skoler (den ene i Skjørping Stationsby), Missionshus (opf. 1894 i Stationsbyen), Bolig for Skovkassereren i Buderupholm Skovdistr., Fællesmejeri, Købmandsforretninger, Maltgøreri, Vandværk, Mølle, Gæstgiveri, Markedsplads (5 Markeder i Jan., Feb., Marts, Juni og Juli med Heste og Kvæg, 2 i April og Maj med Kreaturer, og 4 i Sept., Okt., Nov. og Dec. med Kvæg og Faar), Jærnbane-, Telegraf- og Telefonstation samt Postekspedition

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 

Lokaliteter i Rebild Kommune
Skørping
De tre parallelle floder

De tre parallelle floder er en nationalpark i provinsen Yunnan i Kina. Det beskyttede område, som består af 15 mindre kerneområder med bufferzoner omkring, udvalgtes af Unesco til verdensarvsområde i 2003. Navnet kommer af at det området ligger i en egn hvor tre store floder Yangtze, Mekong og Salween løber næsten parallelt med hinanden.

Topografien i området er meget varieret. Floderne er adskilt af bjergområder, hvor de højeste toppe er over 6.000 meter. I bjergene findes kløfter, hvoraf nogle er 3.000 meter dybe. Karstaflejringer findes også visse steder i området. Regnmængden varierer fra omkring 4.600 millimeter til 300 millimeter per år.

I dalene er skove, med både løvskov og nåleskov. Vegetationen er artrig og der findes omkring 6.000 kendte plantearter , hvoraf flere er endemiske for området. Mere end 200 forskellige arter af rhododendron vokser i området, ligeom cirka 100 arter af ensian og kodriver. Faunaen indeholder flere sjældne arter, som sorthalset trane og rød panda. Sammenlagt findes der i området 173 kendte arter af pattedyr og 417 kendte fuglearter.

Foruden sine naturværdier er verdensarvsområdet også interessant fra et kulturelt synspunkt, eftersom mange forskellige etniske grupper bor her, såsom bai, derung, li, nakhi, nufolket og tibetanere.

Kilder og henvisninger 

 Om verdensarvsstedet  på unesco.org
 Earth.org: "Three Parallel Rivers Of Yunnan Protected Areas" article 

Verdensarven i Kina
Nationalparker i Kina
Haag-konventionen 1912

Haag-konventionen af 1912 eller Opiumskonventionen var en international konvention eller aftale, som en række magter: USA, Frankrig, Italien, Japan, Kina, Nederlandene, Persien, Portugal, Rusland, Siam, Storbritannien og Tyskland den 23. januar 1912 i Haag enedes om at underskrive om forholdsregler til bekæmpelse af misbrug af opium, morfin, kokain og lignende stoffer.

Konventionen, der navnlig indeholder bestemmelser om kontrol med fremstillingen af og handelen med de nævnte skadelige bedøvelsesmidler, står det alle andre magter i Europa og Amerika åbent at tiltræde. En række af de således indbudte lande tiltrådte konventionen (herunder Danmark den 17. december 1912), og nogle ratificerede den (blandt andre Danmark den 5. juli 1913). Det var imidlertid en betingelse for konventionens ikrafttræden, at alle signatarmagterne havde ratificeret, og da flere magters ratifikation lod vente på sig, blev det den 25. juni 1914 i Haag vedtaget at åbne en protokol, hvis undertegnelse medførte konventionens ikrafttræden for det pågældende lands vedkommende. Verdenskrigen afbrød bestræbelserne for internationalt samarbejde på dette område, men i Versaillestraktaten af 28. juni 1919 og flere andre fredstraktater bestemtes det, at ratifikation af fredstraktaten var ensbetydende med konventionens ikrafttræden. Flere af de under 1. verdenskrig neutrale stater tiltrådte derefter ikrafttrædelsesprotokollen af 1914 (Danmark og Island den 21. oktober 1921), og konventionen er nu »gældende ret mellem næsten alle anerkendte stater. Ifølge konventionen skal de kontraherende magter gennem det nederlandske udenrigsministerium meddele hverandre dels love og administrative forskrifter vedrørende de i konventionen omhandlede forhold — både de bestemmelser, der allerede er og dem, der i henhold til konventionen måtte blive udstedt — og dels statistiske oplysninger om handel med Opium og lignende midler.

Efter pagten for Folkeforbundet hørte imidlertid det internationale arbejde for opiumshandelens bekæmpelse til Folkeforbundets opgaver, og de kontraherende magter havde derfor uden formelt at ændre konventionens ordlyd truffet aftale med den nederlandske regering om, at de nævnte meddelelser fremsendtes gennem generalsekretæren for Folkeforbunddet.

Opiumskonventionen, hvis tekst findes i bekendtgørelse af 23. maj 1922, medførte i Danmark udstedelsen, af forskellige nye bestemmelser, således lov af 12. juni og anordning af 16. september 1922.

Eksterne henvisninger 

Salmonsens Konversationsleksikon, 2. udgave, Bind XVIII, s. 527f: opslag: Opiumskonventionen

International politik
Begivenheder i 1912
Narkomani
Jesper Strudsholm

Jesper Strudsholm (født i 1961) er dansk journalist og arkitekt.

Journalist for blandt andre Det Fri Aktuelt (1987-94), Berlingske (1994-95) og Politiken (15 år som Afrikakorrespondent, bosat i Sydafrika 1995-2010) samt freelance for DR og TV 2.

Programme Manager for International Media Support i Zimbabwe (2010-13) og ekstern lektor på Danmarks Medie- og Journalisthøjskole i konfliktjournalistik og international politik (siden 2003)

Selvstændig arkitekt og journalist med firmaet Talking Spaces siden 2014.

Forfatter til bøgerne Junglen er kun en drøm (1993) om regnskovsdebatten, Undskyld, hvor er den hvide kø (1994) om Sydafrikas overgang til demokrati, Reality Bites (2004) med reportager fra Afrika, Turen går til en mindre skæv verden (2006) om 2015-målene for udvikling samt Storyteller(2008), en biografi om Jørgen Poulsen, Dansk Røde Kors.

Modtager af danske ulandsjournalisters pris Nairobi-prisen 2007 .

Reference 

http://www.nairobi-klubben.dk/9332/Nairobiprisen 

Journalister fra Danmark
Faglitterære forfattere fra Danmark
Journalister ved Politiken
Dansksprogede forfattere fra Danmark
Carl Lund (maler)

Carl Christian Lund (21. april 1855 i Odense – 10. februar 1940 på Frederiksberg) var en dansk teatermaler.

Lund var søn af skomagermester Martin Lund og Abelone født Aagaard. Efter at være udlært som malersvend blev han i 1873 elev af Kunstakademiet i København, hvor han studerede til 1878, samtidig med at han arbejdede som dekoratør under sin morbror C.F. Aagaard og F. Hilker. Fra 1878 til 1882 var han i udlandet, navnlig i Wien, hvor han studerede i Burgteatrets og Den Kejserlige Operas malersale; derefter besøgte han Italien. Efter sin hjemkomst var han først knyttet til Dagmarteatret, men udførte derpå – fra 1884 – adskillige dekorationer for Casino, således til Askepot, Tommeliden, Rejsen til Maanen og Gutter om Bord, og for Folketeatret: Lykkepers Rejse, Rosenborg osv. I de senere år har Lund malet adskilligt for Det Kongelige Teater, hvoriblandt kan fremhæves borgpladsen i Aucassin og Nicolete, paladset i Aladdin og luftsynet i Fata Morgana. 1896 konstitueredes Lund som teatermaler ved Det Kongelige Teater. Lunds dekorationer udmærker sig gennemgående ved god stil og megen malerisk virkning, hvilket ikke mindst gælder om dem, hvori han har anvendt det af ham her indførte "transparente maleri". Foruden arbejderne for teatrene har lund udført en række store dekorative billeder af danske slotte, hvorfor han fik sølvmedalje på Verdensudstillingen i Paris 1889, samt dekorationerne til forskellige Tivolifester. Han blev Ridder af Dannebrog 1915.

I 1883 ægtede Lund en wienerinde, Leopoldine Schafrath; i 1889 var han i Paris, i 1892 med ministeriel understøttelse i Wien og Italien.

Han er begravet på Frederiksberg Ældre Kirkegård.

Eksterne henvisninger 
 
 

Malere fra Danmark
Personer i Dansk Biografisk Leksikon
Scenografer fra Danmark
Personer i Kraks Blå Bog (afdøde)
Danskere i 1800-tallet
Danskere i 1900-tallet
Personer fra Odense
Riddere af Dannebrog
Carl Lund

Carl Lund kan henvise til flere personer:

 Carl Lund (maler) – dansk maler.
 Carl Lund (fabrikant) – grundlægger af Carl Lunds Fabrikker.
Sarsaparil-familien

Sarsaparil-familien (Smilacaceae) rummer 3 slægter og ca. 300 arter, der er udbredt i Østasien, Nordamerika og Europa. Det er flerårige, stedsegrønne, tornede og træagtige eller urteagtige planter, der klatrer på forskellig måde. De danner jordstængler eller knolde. De overjordiske dele kan ofte være behårede. Bladene er modsatte eller oftest: spredt stillede og hele med hel rand og netagtige bladribber. De er glatte, seje og læderagtige, og de har ofte en ubehagelig lugt. Blomsterne er 3-tallige og regelmæssige, men særbo, og de danner forskellige typer af stande. Frugterne er bær med ét til tre frø.

 Heterosmilax
 Pseudosmilax
 Sarsaparil (Smilax)

Lilje-ordenen
Hans Knieper

Hans Knieper (ukendt fødselsdato – 2. november 1587) var en flamsk maler.

Knieper synes at være den samme som Johan af Antwerpen, hvem Tyge Brahe kalder "Pictor regius Coronæburgensis". Han blev tillige med en tapetvæver hentet fra Brabant i 1577, for at han kunne male de "patroner" dvs. kartoner, hvorefter tapeterne (Gobelin) skulle væves. 1578 fik han ansættelse som kongelig maler på Kronborg. Da tapetmageren allerede samme år døde, fik han dennes løn til mod selv at lede tapetvæveriet. Han rejste derfor til Nederlandene og hentede svende, til dels med deres hustruer og børn. Selv havde han også sin hustru, Marine, med sig. Han arbejdede nu med 20 svende og drenge, og det er en anselig mængde store tapeter, der fremstod efter hans tegninger og under hans ledelse; der var bibelske emner, og der var 111 danske konger foruden Frederik 2. selv og Christian 4.. Tapeterne fik plads dels på Frederiksborg, dels på Kronborg, men allerede 1629 ødelagdes en del af dem ved ildløs på Kronborg. Dog frelstes kongeportrætterne og førtes til Frederiksborg Slot, men kun for at blive luernes rov 1859. Efter de rester, som bevares i Nationalmuseet og på Rosenborg, synes han at have været en duelig mand, men disse talrige arbejder kostede også mange penge. Knieper døde 2. november 1587, inden hans bestilte arbejder vare fuldførte. Enken fik betaling bl.a. for 22 kontrafejer, som manden havde udført.

Eksterne henvisninger 

 

Malere fra Nederlandene
Nederlændere i 1500-tallet
Portrætmalere
Personer i Dansk Biografisk Leksikon
Sarsaparil

Sarsaparil (Smilax) er en slægt med ca. 35 arter, som er udbredt i tropiske og subtropiske egne over hele kloden. Enkelte arter når op til tempereret klima, bl.a. de af dem, som hører hjemme i Europa.  Det er klatrende, stedsegrønne buske eller halvbuske med en kraftig, knoldagtig jordstængel. Stænglerne er slyngede, ofte meget lange, kraftigt forgrenede og næsten altid tornede. Bladene er spredtstillede, stilkede, hel og hjerte- eller spydformede. Blomsterne er samlet i hovedagtige stande fra bladhjørnerne. De enkelte blomster er 3-tallige og regelmæssige, men særbo. Frugterne er bær med 1-3 frø.

 Orientalsk sarsaparil Smilax aspera
 Kinasarsaparil Smilax china
 Kantet sarsaparil Smilax glauca
 Lægesarsaparil Smilax officinalis
 Rundbladet sarsaparil Smilax rotundifolia

 Smilax aristolochiifolia
 Smilax aspericaulis
 Smilax auriculata
 Smilax biflora
 Smilax bona-nox
 Smilax corbularia
 Smilax discotis
 Smilax domingensis
 Smilax excelsa
 Smilax febrifuga
 Smilax ferox
 Smilax glabra
 Smilax herbacea
 Smilax japicanga
 Smilax kraussiana
 Smilax laurifolia
 Smilax nipponica
 Smilax ornata
 Smilax papyracea
 Smilax pseudochina
 Smilax pumila
 Smilax regelii
 Smilax rigida
 Smilax riparia
 Smilax sandwicensis
 Smilax sieboldii
 Smilax tamnoides
 Smilax vaginata
 Smilax walteri
 Smilax wightii

Sarsaparil-familien
Copiapó

Copiapó er en by i det nordlige Chile og hovedstad i regionen Atacama. Byen har 129.281 indbyggere i 2005.

Eksterne henvisninger 

Byer i Chile
Etableret i 1744